Wan Raja

Saiful Redzuan Abu Bakar atau lebih dikenali sebagai Wan Raja (lahir 12 Februari 1978) ialah seorang pelakon lelaki Malaysia, terkenal dengan peranan lakonan di televisyen dan filem.

Kehidupan awal
Beliau dilahirkan pada 12 Februari 1978 di Georgetown, Pulau Pinang dan berketurunan Melayu dan Jawa.

Kerjaya
Beliau memulakan kerjaya awalnya sebagai pelakon teater, seterusnya bergiat aktif sebagai pelakon sepenuh masa pada 2007. Namun pada 2009, beliau ditawarkan berlakon bersama Saiful Apek dan Nabil Ahmad dalam filem Sifu & Tongga arahan Abdul Razak Mohaideen. Dalam filem ini, Wan Raja menjayakan watak sebagai Orang Suruhan Tammy kedua. Beliau berlakon dalam dua telefilem pada tahun yang sama–Kasih dan Anak Mamak Menantu Mami.

Dua tahun kemudian, Beliau memegang watak Tarmizi dalam drama Spa Qistina, lanjutan dari drama Spa Q. Beliau kemudiannya membintangi filem kedua, 2 Hati, Satu Jiwa lakonan Yasmin Hani dan Fouziah Gous.

Beliau memegang watak pembantu sebagai Johan dalam siri drama patriotik enam episod, Anak Merdeka lakonan Remy Ishak, Elvis Chin dan Thanuja Ananthan.

Beliau memegang watak sebagai orang kanan Dato’ Mior, dalam filem aksi jenayah, KL Special Force arahan Syafiq Yusof lakonan Rosyam Nor, Syamsul Yusof dan Fattah Amin. Filem ini ditayangkan pada 8 Mac 2018 dan merupakan kejayaan komersial dan kritis.

Kehidupan peribadi
Beliau berkahwin dengan pelakon yang juga kakak Emma Maembong dan Chacha Maembong, iaitu Yaya Maembong pada 12 Disember 2014. Hasil perkongsian hidup Wan Raja dengan Yaya, beliau dikurniakan dua anak—Seri Aileen Marissa (lahir 4 April 2016) dan Muhammad Emre Farizqi (lahir 13 Januari 2018).

Filemografi

Rujukan

Pautan luar




Kategori:Kelahiran 1978
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Jawa
Kategori:Muslim Malaysia
Kategori:Orang dari Pulau Pinang
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Alumni Universiti Teknologi MARA